ฮิวจ์ เฮฟเนอร์

ฮิวจ์ มาร์ซัน เฮฟเนอร์ (Hugh Marston Hefner) เกิดเมื่อวันที่ (9 เมษายน ค.ศ. 1926)-(27 กันยายน ค.ศ. 2017) รู้จักกันดีในชื่อว่า เฮฟ  เป็นผู้ก่อตั้ง บรรณาธิการสูงสุดนิตยสารเพลย์บอย และเป็นผู้พัฒนาเพลย์บอยเอนเตอร์ไพร์   (Playboy Enterprise) 

 ประวัติ 
เฮฟศึกษาจบการศึกษาระดับประถมที่โรงเรียนประถมแซร์   (Sayre)  และจบการศึกษาระดับมัธยมที่  Steinmetz High School ในชิคาโก หลังจากนั้นก็เข้ารับราชการทหารในช่วงสงครามโลกครั้งที่ 2 

หลังจากนั้นเฮฟได้ศึกษาต่อจนจบการศึกษาระดับปริญญาตรี ภาควิชาจิตวิทยา วิชาโทการเขียนแบบสร้างสรรค์และศิลปะ ที่มหาวิทยาลัยอิลลินอยส์ เออร์แบนา-แชมเปญจน์  ซึ่งเฮฟใช้เวลาไม่ถึง 3 ปี ก็สามารถสำเร็จการศึกษาระดับปริญญาตรีได้  เฮฟมีเวลาที่จะสร้างนิตยสารและขายการ์ตูนของเขา งานแรกของเฮฟคือ สร้างป้ายการ์ดบอร์ดการ์ตูน  ในปี 1949 เฮฟสำเร็จการศึกษาอีกครั้งในสาขา สังคมวิทยาผู้หญิงและเพศศึกษา  (sociology and women and gender)  จากมหาวิทยาลัยนอร์ทเวสเทิร์น ซึ่งเฮฟได้ไอเดียเรื่องนิตยสารเพลย์บอย มาจากการเรียนนี่เอง

เฮฟแต่งงานกับเพื่อนร่วมรุ่นที่ชื่อ มิล วิลเลียม  (Mildred Williams)  ในวันที่ 25 มิถุนายน 1949 และมีบุตร  2 คน ชื่อ คริสตี้  (Christie)  และเดวิด พอล   (David Paul)  เฮฟหย่ากับภรรยาหลังจากแต่งงานกันมาได้ 10 ปี หลังจากนั้นคริสตี้ ได้เป็นประธานเพลย์บอยเอนเตอร์ไพร์ หลังจากที่ทำงานภายใต้ลิขสิทธิของ Esquire เฮฟตัดสินใจถอนตัวออกมา หลังจากที่เรื่องผลตอบแทนที่เฮฟขอเพิ่มขึ้น $5 ไม่ลงตัว......

 ชีวิตส่วนตัว 

ภายหลังจากการแต่งงานครั้งแรกเฮฟกลายเป็นคนที่มีชื่อเสียง และเป็นเพลย์บอยที่น่าอิจฉาที่สุดคนหนึ่ง เฮฟกล่าวว่าในบางช่วงเขาต้องใช้เวลาร่วม 11-12 เดือนกับเหล่าเพลย์เมดในสังกัด เฮฟมีความสัมพันธ์กับเพลย์เมดแทบทุกคนที่มีชื่อเสียง ซึ่งล้วนแล้วแต่จะเป็นคนที่ได้ตำแหน่ง  Playmate of the Year จากนิตยสารเพลย์บอยทั้งนั้น 

ในวันที่  1 กฤกฎาคม 1989 เฮฟแต่งงานอีกครั้งกับเพลย์เมดแห่งปีประจำนิตยสารเพลย์บอย ที่ชื่อ คิมเบอร์ลี่ คอนราด  (Kimberley Conrad)  และแยกกันอยู่ในปี 1999 เฮฟมีบุตรทั้งหมด  4 คน 

 คริสตี้ เฮฟเนอร์  (Christie Hefner)  เกิด 1952 เป็นลูกของเฮฟกับมิล วิลเลียมภรรยาคนแรก  
 เดวิด เฮฟเนอร์   (David Hefner )  เกิด 1955 เป็นลูกของเฮฟกับมิล วิลเลียมภรรยาคนแรก 
 เมสัน เฮฟเนอร์   (Marston Hefner)  เกิด 1990 เป็นลูกของเฮฟกับคิมเบอร์ลี่ คอนราดภรรยาคนที่สอง
 คูเปอร์ เฮฟเนอร์  (Cooper Hefner)  เกิด 1991 เป็นลูกของเฮฟกับคิมเบอร์ลี่ คอนราดภรรยาคนที่สอง

หลังจากแยกทางกับคิมเบอร์ลี่ คอนราด เฮฟเริ่มใช้ชีวิตแบบเพลย์บอยเต็มรูปแบบ เฮฟเลือกคบกับสาวๆ เป็นกลุ่มแฟน อายุตั้งแต่ 18-28 ปี  ในปี 2000 แบรน  โรเดริค  (Brande Roderick)  ถอนตัวจากการแสดงซีรีส์เรื่อง Baywatch เพื่อมาเข้าสังกัดแฟนของเฮฟ  หลังจากนั้นเฮฟเลือกเยสมิน คิง  (Yazmin King)  เป็นคนโปรด  หลังจากนั้นทีน่า แมรี่ จอร์แดน  (Tina Marie Jordan)  ได้เป็นแฟนคนหลัก  แต่หลังจากนั้นเฮฟก็เสาะหาสาวผมบลอนด์อีก 7 คนมาเข้าสังกัดแฟนของเขา  รวมไปถึง ฮอลลี่ แมนดิสัน  (Holly Madison)  บริจเจ็ด มาร์คาร์ด  (Bridget Marquardt)  และเคนดรา วิลคินสัน  (Kendra Wilkinson)  ซึ่งเป็นนักแสดงจากซีรีส์เรื่อง The Girls Next Door ก็มาอยู่กับที่แมนชั่นเพลย์บอยของเฮฟ  เฮฟได้เลือก เคนดรา วิลคินสัน วัย 18 ปี (Kendra Wilkinson)  เป็นแฟนลำดับที่ 3

เรื่องเล่าเกี่ยวกับนิตยสารเพลย์บอย จากปี  1955-1979 ที่ตรงโลโก้ของเพลย์บอย จะมีสัญลักษณ์ดาวปรากฏอยู่ตรงตัวอักษร P เป็นตำนานเล่าว่าเฮฟได้ให้เรทของเพลย์เมดคนนั้น ตามระดับความเย้ายวน  และจำนวนครั้งที่เฮฟนอนกับเธอ รวมไปถึงระดับเทคนิคบนเตียง  อีกข่าวลือหนึ่งเล่าว่า เฮฟสร้างภาพว่าเขาเป็นเพลย์บอยตัวจริง โดยการแสดงให้เห็นว่านอนกับเพลย์เมด ต่อสื่อต่างๆ  แต่ในชีวิตจริงไม่ได้ทำ ซึ่งดาวจะมีตั้งแต่ 0-12 ดวง ซึ่งจะบ่งบอกถึงผลตอบรับของตลาดผู้บริโภคในคราวนั้นๆ ของนิตยสารเพลย์บอย

 อ้างอิง 

 ประวัติเพลย์บอย 

 แหล่งข้อมูลอื่น 

 อาวุธ ธีระเอก. (2550). นิตยสารเพลย์บอยในสังคมอเมริกันทศวรรษ 1960. วิทยานิพนธ์ ศศ.ม. (ประวัติศาสตร์ตะวันตก). กรุงเทพฯ: คณะศิลปศาสตร์ มหาวิทยาลัยธรรมศาสตร์. http://203.131.219.173/thesis/lib/0210/ 
 playboyenterprises.com
 ข้อมูลฮิวจ์ เฮฟเนอร์ จาก about.com
 บทวิจารณ์โดย Chris Colin 

หมวดหมู่:นักธุรกิจชาวอเมริกัน
หมวดหมู่:อุตสาหกรรมทางเพศ
หมวดหมู่:บุคคลที่มีคนรักหลายคน
หมวดหมู่:บุคคลจากมหาวิทยาลัยนอร์ทเวสเทิร์น
หมวดหมู่:บุคคลจากมหาวิทยาลัยอิลลินอย เออร์แบนา-แชมเปญจน์
หมวดหมู่:บุคคลที่เสียชีวิตในปี พ.ศ. 2560
หมวดหมู่:นักข่าวชายชาวอเมริกัน